ལྷག་ཏུ་རྒྱ་གར་ལ་མཚོན་ན་རྒྱལ་ནང་དུ་དཔལ་འབྱོར་གྱི་དཀའ་ངལ་མི་ཉུང་བ་ཞིག་འཕྲད་མུས་ཐོག་ཁས་ལེན་ཞུས་པའི་དོན་གནད་རྣམས་ལག་ལེན་དུ་འགེལ་མ་ཐུབ་པའི་གནས་སུ་གྱར་ཡོད།འོན་ཀྱང་།རྒྱ་ནག་དམར་གཞུང་གི་བྱ་སྤྱོད་དང་བསྡུར་ཚེ་རྒྱལ་ཁབ་ཀྱི་ཆེ་མཐོང་དམའ་རུ་འགྲོ་མི་སྲིད།གང་ལྟར་ལྡི་ལི་གསར་པའི་ངོས་ནས་འཕྲལ་མར་མཁྱེན་རྟོགས་ཐུབ་དགོས་པ་ཞིག་ནི་ཁས་ལེན་ཞུས་པའི་གནས་དོན་རྣམས་ཡ་ལེ་ཡོལ་ལེ་མ་ཡིན་པར་ཁ་ཡོད་ལག་ཡོད་ཀྱིས་ལག་ལེན་དོན་ཐོག་ལ་འཁེལ་རྒྱུ་དེ་ཡིན།རྒྱ་གར་ལ་མཚོན་ན་འཇམ་པའི་སྟོབས་ཤུགས་དང་གཞན་ལ་རོགས་ཕན་གྲུབ་པའི་ཁྱད་ཆོས་དེ་དག་ནི་རྒྱ་ནག་དང་བསྡུར་ཚེ་ཆེ་མཐོང་གོང་མཐོར་འདེགས་པའི་བཟང་ཕྱོགས་ཀྱི་ཁེ་ཕན་ཞིག་ཡིན།དེ་ལྟར་ན་ཡང་།བལ་གཞུང་ལ་ཆེས་མཁོ་གནད་ཆེ་ཤོས་ནི་མིག་མཐོང་ལག་ཟིན་གྱི་འཛུགས་སྐྲུན་རྒྱ་སྐྱེད་ཡིན་པ་དང་།རྒྱ་གར་ནས་འཐུས་ཤོར་ཕྱིན་པའི་སྟོང་ཆ་འདི་རྒྱ་ནག་གཞུང་ནས་བསྐང་རྒྱུའི་གྲ་སྒྲིག་ཨང་གསར་རེད།